stanford-oval/wikipedia huggingface dataset:
Yushin Okami

| Yushin Okami> Henkilötiedot |
| --- | --- |
Syntynyt: 21. heinäkuuta 1981 (ikä 43) Kanagawan prefektuuri
Kansalaisuus:   Japani
Vapaaottelija
Lempinimi:  Thunder
Aktiivisena:  2002–
Pituus:  187 cm
Paino:  84 kg
Painoluokka:  keskisarja välisarja
Kätisyys:  oikea
Taistelutyyli:  judo, paini, potkunyrkkeily
Seura:  Wajyutsu Keisyukai Team Quest
Tilastot
Ottelut:  40
Voitot:  30
– tyrmäyksellä:  10
– luovutuksella:  5
– päätöksellä:  14
Tappiot:  10
Aiheesta muualla
www.ldh.co.jp/artists/okami.html
Yushin Okami (jap. 岡見 勇信, s. 21. heinäkuuta 1981 Kanagawan prefektuuri) on japanilainen vapaaottelija. Hän on otellut urallaan enimmäkseen UFCssä, sen lisäksi Okami otteli Pridessa ja Pancrasessa. Hän otteli kerran UFC:n keskisarjan mestaruudesta, mutta hävisi Anderson Silvalle teknisellä tyrmäyksellä.
Cilicia et Cyprus

| Cilicia et Cyprus Provincia Cilicia et Cyprus> Rooman provinssi |
| --- | --- |

Valtio:  Rooman valtakunta
Nykyinen valtio/alue:  Turkki, Kypros
Perustettu:  58 eaa.
Lakkautettu:  27/22 eaa.
Cilicia et Cyprus (lat. Provincia Cilicia et Cyprus) oli Rooman valtakunnan provinssi, joka käsitti alueen Vähän-Aasian etelärannikolla sekä Kyproksen saaren.
Maantiede

Cilicia et Cypruksen provinssi käsitti nimensä mukaisesti Kilikian (lat. Cilicia) maakunnan Vähän-Aasian ja samalla nykyisen Turkin etelärannikolla. Siihen kuului myös Kyproksen (lat. Cyprus) saari Kilikian rannikon edustalla. Provinssin länsipuolella sijaitsi Lycia et Pamphylian provinssi, pohjoispuolella Galatian ja Cappadocian provinssit ja itäpuolella Syrian provinssi.
Historia

Cilicia et Cypruksen provinssi muodostui sen jälkeen, kun Kypros liitettiin Rooman valtakuntaan ja aiempaan Cilician provinssin vuonna 58 eaa. Provinssi oli olemassa keisari Augustuksen aikaan vuoteen 27 eaa. tai 22 eaa. saakka, jolloin se jaettiin kahdeksi provinssiksi, jotka olivat Cilicia ja Cyprus.
Näin tärkeimmät provinsseissa tapahtuneet muutokset alueella olivat:
| Rooman valtakunta> Tasavallan ja keisarikauden provinssit n. vuoteen 293 saakka.Tasavallan ja keisarikauden provinssit n. vuoteen 293 saakka | Rooman valtakunta> Tasavallan ja keisarikauden provinssit n. vuoteen 293 saakka.Tasavallan ja keisarikauden provinssit n. vuoteen 293 saakka | Rooman valtakunta> Tasavallan ja keisarikauden provinssit n. vuoteen 293 saakka.Tasavallan ja keisarikauden provinssit n. vuoteen 293 saakka | Rooman valtakunta> Myöhäisroomalaiset provinssit.n. vuosina 293–395 | Itä-Rooma> Myöhäisroomalaiset provinssit.vuodesta 395 | Nykyinen alue tai valtio> Nykyinen alue tai valtio.Nykyinen alue tai valtio |
| --- | --- | --- | --- | --- | --- |
| Cilicia (Cilicia aspera ja Cilicia campestris) 72 eaa.– (vallattu 102 eaa.) | Cilicia et Cyprus 58–22 eaa. | Cilicia | Cilicia | Cilicia prima | (Turkki kaakkoinen) |
| Cilicia (Cilicia aspera ja Cilicia campestris) 72 eaa.– (vallattu 102 eaa.) | Cilicia et Cyprus 58–22 eaa. | Cilicia | Cilicia | Cilicia secunda | (Turkki kaakkoinen) |
| Cilicia (Cilicia aspera ja Cilicia campestris) 72 eaa.– (vallattu 102 eaa.) | Cilicia et Cyprus 58–22 eaa. | Cilicia | Isauria | Isauria | (Turkki kaakkoinen) |
|  | Cilicia et Cyprus 58–22 eaa. | Cyprus | Cyprus | Cyprus | (Kypros) |
Selitykset: ↑  Provinssit Diocletianuksen noin vuonna 293 tekemän uudistuksen jälkeen.  ↑  Provinssit Theodosius I:n ajan jälkeen vuonna 395, kun imperiumi jaettiin Länsi- ja Itä-Roomaan.
Aiheesta muualla

Kuvia tai muita tiedostoja aiheesta Kilikia Wikimedia Commonsissa
Kuvia tai muita tiedostoja aiheesta roomalainen Kypros Wikimedia Commonsissa
Coleby Lombardo

Coleby Lombardo (s. Coleby Jason Lombardo, 7. syyskuuta 1978) on yhdysvaltalainen entinen lapsinäyttelijä. Hän on näytellyt Scott Cassidyä Colbyt-sarjassa.
Palkintoja ja nimityksiä

1988: Young Artist -palkinto - Nimitysvaliokunnan
Aiheesta muualla

Coleby Lombardo Internet Movie Databasessa. (englanniksi)
Claudia Llosa

| Claudia Llosa |
| --- | --- |
 Claudia Llosa vuonna 2009.
Henkilötiedot
Syntynyt: 15. marraskuuta 1976 (ikä 47) Lima, Peru
Ammatti:  elokuvaohjaaja ja -käsikirjoittaja
Ohjaaja
Aktiivisena:  2006–
Tunnetuimmat ohjaukset:  La teta asustada (2009)
Palkinnot
 Kultainen karhu (2009) 
Aiheesta muualla
IMDb 
Elonet
Claudia Llosa (s. 15. marraskuuta 1976 Lima, Peru) on perulainen elokuvantekijä, jonka elokuva La teta asustada sai vuonna 2009 Berliinin elokuvajuhlien pääpalkinnon Kultaisen karhun.
Elämäkerta

Claudia Llosa syntyi Perussa vuonna 1976 ja kävi kotikaupungissaan Limassa toisen asteen koulutuksen arvostetussa englantilais-perulaisessa Newton Collegessa. Alemman korkeakoulututkinnon hän suoritti Liman yliopistossa, missä hän opiskeli tiedotusoppia. Llosa muutti Perusta Madridiin, missä hän opiskeli vuosina 1998–2001 TAI-taideyliopistossa pääaineen käsikirjoittaminen.
Llosa työskenteli Madridissa jonkin aikaa mainostoimistossa, ja samaan aikaan hän kirjoitti esikoiselokuvaansa Madeinusa. Hän perusti oman tuotantoyhtiönsä Vela Filmsin ja kuvasi elokuvan vuonna 2006. Madeinusa perustui perulaisiin myytteihin, joiden mukaan pitkäperjantain ja pääsiäissunnuntain välisenä aikana mikään ei ole syntiä. Elokuva menestyi elokuvajuhlilla ja taide-elokuvien teattereissa. Se palkittiin muun muassa Havannan elokuvajuhlilla parhaasta käsikirjoituksesta ja Rotterdamin elokuvajuhlilla Fiprescin palkinnolla.
Llosan toinen elokuva La teta asustada (2009) sai myös suosiota taide-elokuva piireissä, ja se oli myös ehdolla parhaan vieraskielisen elokuvan Oscar-palkintoon. Berliinin elokuvajuhlilla La teta asustada sai pääpalkinnon Kultaisen karhun. Vuoden 2012 lyhytelokuva Loxoro palkittiin Berliinissä puolestaan Teddy-palkinnolla.
Llosan kolmas täyspitkä elokuva oli vuonna 2014 ensi-iltansa saanut Aloft, joka oli Berliinissä ehdolla Kultaiseen karhuun ja jota esitettiin vuoden 2015 Sundancen elokuvajuhlilla. Aloft oli Llosan ensimmäinen kansainvälinen englanniksi kuvattu tuotanto.
Aiheesta muualla

Kuvia tai muita tiedostoja aiheesta Claudia Llosa Wikimedia Commonsissa
Claudia Llosa Internet Movie Databasessa. (englanniksi)
Chevreuse

| Chevreuse |
| --- | --- |
 Saint-Martinin kirkko ja Château de la Madeleine
 vaakuna
 Chevreuse
 Koordinaatit: 48°42′30″N, 2°02′21″E 
Valtio:  Ranska
Alue:  Île-de-France
Departementti:  Yvelines
Arrondissementti:  Rambouillet
Pinta-ala:  
 – Kokonaispinta-ala:  13,4 km²
Väkiluku (2016):  5 681 
 – Väestötiheys:  423 as./km²
Kunnan numero:  78160
 
 Kunnan kotisivut 
Infobox OKVirheellinen NIMI-arvo: 
Chevreuse on kunta Ranskassa Yvelinesin departementissa Île-de-Francen alueella. Se sijaitsee vehreässä Yvettejoen halkomassa Vallée de Chevreuse -laaksossa, noin 37 km Pariisista lounaaseen.
Nähtävyyksiä

Kunnan nähtävyyksiä on 1000-luvulta peräisin oleva Château de la Madeleine. Se on rakennettu Chevreusen laaksoa reunustavan mäen päälle suojaamaa kylää. Linna on ollut mukana useassa taistelussa, erityisesti satavuotisessa sodassa. Nykyään linnassa on luonnonpuisto Parc naturel régional de la Haute Vallée de Chevreusen pääkonttori.
Kunnan historiallisen keskusta on kehittynyt keskiaikaisten Saint-Martinin kirkon ja Saint-Saturninin luostarin ympärille. Luostari on ollut vuodesta 2011 lähtien tilana nykytaiteen näyttelyille ja kulttuuritapahtumille.
Château de la Madeleine
Saint-Martinin kirkko
Saint-Saturninin luostari
Aiheesta muualla

Kuvia tai muita tiedostoja aiheesta Chevreuse Wikimedia Commonsissa
Cleveland Cavaliers

| Cleveland Cavaliers |
| --- | --- |

Konferenssi:  Itäinen
Divisioona:  Keskinen
Perustettu:  1970
Historia:  Cleveland Cavaliers 1970–
Areena:  Rocket Mortgage FieldHouse
Kotipaikka:  Cleveland, Ohio
Värit:  viininpunainen, kulta, laivastonsininen, musta                    
Omistaja(t):  Dan Gilbert Gary Gilbert David Katzman Usher Raymond Gordon Gund
Toimitusjohtaja:  Mike Gansey
Päävalmentaja:  J. B. Bickerstaff
Yhteistyöseura:  Canton Charge
Mestaruudet:  1 (2016)
Konferenssin mestaruudet:  5 (2007, 2015, 2016, 2017, 2018)
Divisioonan mestaruudet:  7 (1976, 2009, 2010, 2015, 2016, 2017, 2018)
Kotisivu:  https://www.nba.com/cavaliers
Cleveland Cavaliers on NBA:n Itäisen konferenssin Keskistä divisioonaa Ohion Clevelandissa pelaava joukkue, jonka päävalmentajana toimii kaudella 2019–2020 John Beilein. Joukkue pelaa kotiottelunsa Rocket Mortgage FieldHouse -areenassa. Cavaliersin historian merkittävimpiin pelaajiin lukeutuu LeBron James, vuoden 2003 varaustilaisuuden ensimmäinen varaus. Vuonna 1970 perustettu Cavaliers ylsi vuosina 2007 ja 2015 NBA:n finaaleihin kokien tappiot, kunnes se vuonna 2016 voitti Jamesin johdolla ensimmäisen mestaruutensa.
Historia > Menestys kausittain 2000-luvulla

| Kausi | Voitot | Tappiot | Voittoprosentti | Valmentaja | Pudotuspelit |
| --- | --- | --- | --- | --- | --- |
| 1999–2000 | 32 | 50 | 39,0 | Randy Wittman | – |
| 2000–2001 | 30 | 52 | 36,6 | Randy Wittman | – |
| 2001–2002 | 29 | 53 | 35,4 | John Lucas | – |
| 2002–2003 | 17 | 65 | 20,7 | John Lucas, Keith Smart | – |
| 2003–2004 | 35 | 47 | 42,7 | Paul Silas | – |
| 2004–2005 | 42 | 40 | 51,2 | Paul Silas, Brendan Malone | – |
| 2005–2006 | 50 | 32 | 61,0 | Mike Brown | 2. kierros |
| 2006–2007 | 50 | 32 | 61,0 | Mike Brown | Loppuottelut |
| 2007–2008 | 45 | 37 | 54,9 | Mike Brown | 2. kierros |
| 2008–2009 | 66 | 16 | 80,5 | Mike Brown | 2. kierros |
| 2009–2010 | 61 | 21 | 74,4 | Mike Brown | 2. kierros |
| 2010–2011 | 19 | 63 | 23,2 | Byron Scott | – |
| 2011–2012 | 21 | 45 | 31,8 | Byron Scott | – |
| 2012–2013 | 24 | 58 | 29,3 | Byron Scott | – |
| 2013–2014 | 33 | 49 | 40,2 | Mike Brown | – |
| 2014–2015 | 53 | 29 | 64,6 | David Blatt | Loppuottelut |
| 2015–2016 | 57 | 25 | 69,5 | David Blatt, Tyronn Lue | Mestaruus |
| 2016–2017 | 51 | 31 | 62,2 | Tyronn Lue | Loppuottelut |
| 2017–2018 | 50 | 32 | 61,0 | Tyronn Lue | Loppuottelut |
| 2018–2019 | 19 | 63 | 23,2 | Tyronn Lue, Larry Drew | – |
| 2019–2020 | 19 | 46 | 29,2 | John Beilein, J. B. Bickerstaff | – |
| 2020–2021 | 22 | 50 | 30,6 | J. B. Bickerstaff | – |
| 2021–2022 | 44 | 38 | 53,7 | J. B. Bickerstaff | – |
| 2022–2023 | 51 | 31 | 62,2 | J. B. Bickerstaff | 1. kierros |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
NBA 2023–2024
| Itäinen konferenssi | Itäinen konferenssi | Itäinen konferenssi | Läntinen konferenssi | Läntinen konferenssi | Läntinen konferenssi |
| --- | --- | --- | --- | --- | --- |
| Atlantin | Keskinen | Kaakkoinen | Luoteinen | Tyynenmeren | Lounainen |
| Boston Celtics | Chicago Bulls | Atlanta Hawks | Denver Nuggets | Golden State Warriors | Dallas Mavericks |
| Brooklyn Nets | Cleveland Cavaliers | Charlotte Hornets | Minnesota Timberwolves | Los Angeles Clippers | Houston Rockets |
| New York Knicks | Detroit Pistons | Miami Heat | Oklahoma City Thunder | Los Angeles Lakers | Memphis Grizzlies |
| Philadelphia 76ers | Indiana Pacers | Orlando Magic | Portland Trail Blazers | Phoenix Suns | New Orleans Pelicans |
| Toronto Raptors | Milwaukee Bucks | Washington Wizards | Utah Jazz | Sacramento Kings | San Antonio Spurs |
Tapahtumat: Tähdistöviikonloppu (Tähdistöottelu (MVP)) ·  Rookie Challenge ·  Shooting Stars Competition ·  Skills Challenge ·  Donkkikilpailu ·  Kolmen pisteen heittokilpailu) ·  Varaustilaisuus ·  Loppuottelut (MVP) ·  Pudotuspelit ·  NBA:n kesäliiga
Muut: NBA 50 ·  Ennätykset ·  G-League ·  Europe Live Tour ·  Larry O'Brien Championship Trophy ·  NBA TV ·  NBA Salary Cap ·  WNBA
LeBron James.
Yushun maanjäristys 2010

| Yushun maanjäristys 2010 |
| --- | --- |
 järistyksen episentrumi
Päivämäärä:  13. huhtikuuta 2010 23:49:37 UTC
Magnitudi:  6,9 (Mw)
Syvyys:  10 km
Episentrumin sijainti:  33.271°N, 96.629°E
Maat, joihin vaikutukset ulottuivat:   Kiina
Henkilövahingot:  vahvistettu:  kuolleita 2 064 loukkaantuneita 11 744
Yushun maanjäristys 2010 oli 6,9 momenttimagnitudin maanjäristys, joka tapahtui 13. huhtikuuta 2010 kello 23:49:37 (UTC) Yushun piirikunnassa Yushun tiibetiläisten autonomisessa prefektuurissa Qinghain maakunnassa Luoteis-Kiinassa. Järistyksessä on vahvistettu kuolleen 2 064 ja loukkaantuneen yli 11 000 ihmistä. Järistysalue sijaitsee noin 4 000 metrin korkeudessa ja on harvaan asuttua. Valtion tiedotusvälineet kertoivat, että romahtaneista rakennuksista onnistuttiin pelastamaan elävänä yli 900 ihmistä.
Gyêgun suurkunta vuonna 2005.
Rauniot noin kuukauden maanjäristyksen jälkeen.
Talorauniot maanjäristyksen jälkeen.
Can’t Remember to Forget You

| ”Can’t Remember to Forget You” Shakira feat>  Rihanna |
| --- | --- | --- |

Singlen tiedot
 Albumilta: Shakira
 Julkaistu: 13. tammikuuta 2014
 Tuottaja(t): John Hill, Kid Harpoon, Shakira, Kuk Harrell
 Tyylilaji: Uusi aalto, reggae rock
 Kesto: 03.26
 Levy-yhtiö: RCA, Sony Music Latin
Shakiran muut singlet
| ”Get It Started” 2012 | ”Can't Remember to Forget You” 2014 | ”Empire” 2014 |
Rihannan muut singlet
| ”The Monster” 2013 | ”Can't Remember to Forget You” 2014 | ”Jump” 2014 |
Can’t Remember to Forget You on kolumbialaisen laulaja-lauluntekijä Shakiran kappale hänen kymmenenneltä, Shakira-studioalbumilta, jolla myös laulaa mukana barbadoslaislaulaja-lauluntekijä Rihanna. Shakira alkoi pohtimaan uuden musiikin julkaisemista vuonna 2011; Työskentely jatkui vuoteen 2012, jolloin hän jätti aiemman levy-yhtiönsä Epic Recordsin ja liittyi RCA Recordsiin. Kappaleen julkaisivat "RCA Records" sekä "Sony Latin Iberia" albumin johdantosinglenä 13. tammikuuta 2014. Kappaleesta julkaistiin 21. tammikuuta 2014 myös espanjan kielellä esitetty versio, nimeltään "Nunca Me Acuerdo de Olvidarte".
Kappaleen sanoittivat Shakira, Rihanna, John Hill, Tom "Kid Harpoon" Hull, Daniel Ledinsky, sekä Erik Hassle, kun taas tuotannosta vastasivat Shakira, Hill, ja Hull. "Can't Remember to Forget You" on kategorialtaan ylätempoinen uusi aalto ja reggae rock-kappale. "Can't Remember to Forget You" on saanut pääosin ristiriitaisia vastaanottoja kriitikkojen keskuudessa; kun kriitikot yllättyivät ska vaikutteista, he tunsivat että kappale ei jäänyt kovin hyvin heille mieleen. Muut kriitikot huomioivat samanlaisuuksia kahden pop reggaelaulajan, The Policen ja Bruno marsin välillä.
Kaupallisesti single menestyi hyvin sijoittuen Britannian singlelistan 11. sijalle; kappale sijoittui myös kymmenen parhaan joukkoon Espanjassa, Ranskassa, Saksassa ja Sveitsissä. Yhdysvalloissa kappale pääsi ensimmäisellä viikollaan Billboard Hot 100 -listalla 28. sijalle, muodostuen Shakiran kaikista parhaimmaksi singlen julkaisuviikolla saavuttamaksi sijaksi kyseisellä listalla. Korkeimmillaan kappale pääsi kokonaisuudessaan 15. sijalle. Kappaleen musiikkivideon, mikä kuvattiin Los Angelesissä, ohjasi Joseph Kahn ja se ladattiin videopalvelu YouTubeen 30. tammikuuta 2014. Video sisältää Shakiran ja Rihannan molemmat paljastavissa asuissa sekä "alasti syleilemistä". Kappale esitettiin ensimmäistä kertaa livenä iHeartRadiossa.
Käännös suomeksi
Wong Kei

Wong Kei on kiinalainen ravintola Lontoon Chinatownissa. Nimi Wong Kei on kantoninkiinaa ja tarkoittaa "Wongin perustajaa". Ravintola on hyvin suosittu, ja sillä on Facebookin omistama internetsivusto. Wong Kei on yksi suurimmista kiinalaisista ravintoloista Yhdistyneessä kuningaskunnassa, ja sen ruokalistalla on yli 500 erilaista ruokalajia. Jokainen asiakas saa myös ilmaiseksi teetä pöytäänsä. Wong Kei sijaitsee osoitteessa 41–43 Wardour Street.
Ravintola on ollut kuuluisa epäkohteliaista tarjoilijoistaan.
Catamenia

| Catamenia |
| --- | --- |
 Catamenia Jalometalli-festivaalilla, 2008
Tiedot
Toiminnassa:  1995–
Tyylilaji:  melodinen black metal, melodinen death metal, death metal, dark metal, doom metal
Kotipaikka:  Oulu
Laulukieli:  englanti suomi
Jäsenet:  Juha-Matti Perttunen, laulu   Riku Hopeakoski, kitara, taustalaulu   Sauli Jauhiainen, kitara   Mikko Hepo-oja, basso   Toni Qvick, rummut   Jussi Sauvola, kosketinsoitin  
Levy-yhtiö:  Massacre Records  
Aiheesta muualla
Kotisivut
Infobox OKNimi-testi OK: 
Catamenia on oululainen melodista death/black-metallia soittava yhtye. Yhtyeen perustivat kitaristi Riku Hopeakoski ja laulaja Mika Tönning vuonna 1995. Varhaisimpina aikona yhtyeen tyylinä oli black metal -vaikutteinen ja folk-vivahteinen eeppinen ja primitiivinen sekä myös  melodinen death metal. Samana vuonna yhtye nauhoitti ensimmäisen demonsa. Seuraava demo Winds toi yhtyeelle levytyssopimuksen Massacre Recordsin kanssa vuonna 1997. Debyyttialbumi Halls of Frozen North nauhoitettiin Saksassa ja julkaistiin vuonna 1998. Yhtyeen kokoonpano on muuttunut lähes joka levyllä. Catamenian pääasiallinen säveltäjä ja johtohahmo on kitaristi Riku Hopeakoski. Yhtye on julkaissut yhdeksän albumia. Cavalcaden nauhoittaminen aloitettiin 2009 syksyllä, ja se julkaistiin 25. helmikuuta 2010.
Ari Nissilä, Toni Kansanoja, Mikko Nevanlahti ja Kari Vähäkuopus erosivat syyskuussa 2010 yhtyeestä. Bassoa soittaa Mikko Hepo-oja, rumpuja Tony Qvick ja toiseksi kitaristiksi tuli Sauli Jauhiainen. Hieman myöhemmin bändi kiinnitti Juha-Matti Perttusen laulajaksi. Keväällä 2011 yhtyeen kosketinsoittajaksi tuli Decrowned ja Silent Threnody -yhtyeissäkin vaikuttavan Jussi Sauvolan.
Jäsenet

Juha-Matti Perttunen – laulu
Riku Hopeakoski – kitara, taustalaulu, koskettimet levyllä "Eskhata"
Mikko Hepo-oja – basso
Toni Qvick – rummut
Sauli Jauhiainen – kitara
Jussi Sauvola – koskettimet
Jäsenet > Entiset jäsenet

Ari Nissilä – kitara, laulu (2000–2010)
Mikko Nevanlahti – rummut (2008–2010)
Toni Kansanoja – basso, taustalaulu (2006–2010)
Kakke Vähäkuopus – puhtaat laulut, kitara (2008–2010)
Olli Mustonen – laulu (2005–2008)
Veikko Jumisko – rummut (2002–2007)
Tero Nevala – koskettimet, taustalaulu (2002–2006)
Kimmo Luttinen – rummut (1999–2000)
Mika Tönning – laulu (1995–2004)
Timo Lehtinen – basso (1995–2004)
Janne Kusmin – rummut (2002)
Heidi Riihinen – koskettimet (1995–2000)
Toni Tervo – rummut (1997–1999)
Sampo Ukkola – kitara (1995–1999)
Diskografia > Studioalbumit

Halls of Frozen North (1998,  Massacre Records)
Morning Crimson (1999,  Massacre Records)
Eternal Winter's Prophecy (2000,  Massacre Records)
Eskhata (2002,  Massacre Records)
Chaos Born (2003,  Massacre Records)
Winternight Tragedies (2005,  Massacre Records)
Location: COLD (2006,  Massacre Records)
VIII – The Time Unchained (2008,  Massacre Records)
Cavalcade (2010,  Massacre Records)
Diskografia > Kokoelma-albumit

Massacre's Classix Shape Edition (1999,  Massacre Records)
The Rewritten Chapters (2012,  Massacre Records)
The Best of Catamenia (2013,  Massacre Records)
Diskografia > Demot

Demo (1995)
Winds (1997)
Diskografia > DVD:t

Bringing the Cold to Poland (2006,  DVD, Massacre Records)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivut (Arkistoitu – Internet Archive)
Catamenia Encyclopaedia Metallumissa (englanniksi)
Catamenia LastFM
Catamenia, ReverbNation]
Catamenia (Arkistoitu – Internet Archive), Metal From Finland]
Wonny Song

Wonny Song (s. 6. huhtikuuta 1978 Soul, Etelä-Korea) on kanadalainen pianisti. Hän muutti vanhempineen yksivuotiaana Etelä-Koreasta Montrealiin. Pianonsoiton opintonsa hän aloitti 8-vuotiaana. Sittemmin hän opiskeli Curtis Institute of Musicissa Philadelphiassa stipendin turvin. Kanadaan palattuaan hän sai kandidaatin arvon Montrealin yliopistosta vuonna 1998 ja täydensi opintojaan Anton Kuertin johdolla Toronton yliopistossa sekä Marc Durandin johdolla Glenn Gould -koulussa.
Song sai Minnesotan yliopiston ensimmäisen Elinor Watson Bell -pianostipendin ja opiskeli yliopistossa Lydia Artymiwin valvonnassa, kunnes sai tohtorin arvon vuonna 2004. Kansainvälisen uransa hän aloitti vuonna 2005 debytoimalla Carnegie Hallin Zankel Hallissa New Yorkissa ja Kennedy Centerissä Washington DC:ssä.
Song julkaisi ensimmäisen albuminsa vuonna 2007. Hänen levytystensä joukossa ovat kaikkien Ludwig van Beethovenin sonaattien tulkinnat. Hän on esiintynyt kymmenien kansainvälisten sinfoniaorkestereiden kanssa. Vuonna 2015 hänestä tuli Orfordin musiikkifestivaalin taiteellinen johtaja ja vuonna 2017 toimitusjohtaja.
Östen Elfving (nuorempi)

Östen Nils Oskar Elfving (14. syyskuuta 1914 Oulu – 26. tammikuuta 1983 Helsinki) oli suomalainen juristi, lainsäädäntöneuvos, korkeimman oikeuden jäsen. Elfving oli oikeusministeriön lainsäädäntöneuvos 1957–1962, lainsäädäntöosaston päällikkö 1962–1964 ja korkeimman oikeuden jäsen 1964–1978.
Elfving suoritti ylemmän oikeustutkinnon 1939 ja sai varatuomarin arvon 1942.
Elfvingin isä oli maatalouspoliitikko, asutushallituksen ylijohtaja Östen Elfving.
Dallas Plantation

| Dallas Plantation |
| --- | --- |
 Dallas Plantationin historiallinen koulurakennus, jossa toimivat nykyään kunnan toimistot
 Dallas Plantation
 Koordinaatit: 45°00′0″N, 70°35′0″W 
Valtio:  Yhdysvallat
Osavaltio:   Maine
Piirikunta:  Franklin
Pinta-ala:  
 – Kokonaispinta-ala:  104,6 km²
 – Josta vettä:  3,6 km² 
Väkiluku (2020):  304
 – Väestötiheys:  2,9 as./km²
 
 kotisivut 
Infobox OKVirheellinen NIMI-arvo: 
Dallas Plantation on kunta (plantation) Mainen osavaltiossa, Yhdysvalloissa. Kunta kuuluu Franklinin piirikuntaan. Sen väkiluku oli 304 vuonna 2020. Kunta sijaitsee osavaltion länsiosassa.
Väestö

Vuonna 2020 Dallas Plantationissa asui 304 asukasta ja 133 kotitaloutta. Asukkaiden mediaani-ikä oli 57,8 vuotta ja kotitalouksien mediaanitulot olivat 56 339 dollaria. 4,0 % asukkaista puhui kotonaan jotain muuta kieltä kuin englantia ja 2,0 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Dallas Plantation Wikimedia Commonsissa
Östbon kihlakunta

Östbon kihlakunnan sijainti Smålandin maakunnan kartalla.
Östbon kihlakunta (ruots. Östbo härad) oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 538,28 neliökilometriä ja asukasluku 20 795 henkeä. Kihlakuntaan kuuluneet kunnat olivat Kärda, Hånger, Värnamon maalaiskunta, Tånnö, Voxtorp, Rydaholm, Gällaryd, Fryele, Hagshult, Kävsjö, Åker, Tofteryd ja Byarum.
Kihlakunnan tuolloisista kunnista Byarum, Tofteryd, Hagshult ja Åker kuuluvat nykyään Vaggerydin kuntaan, Kävsjö kuuluu Gnosjön kuntaan ja muut Värnamon kuntaan.
Östanå

Östanå on kylä Kemiönsaaren kunnan Västanfjärdissä. Kylä sijaitsee Västanfjärdin pohjoisosassa Västanfjärdintien varrella.
Östanån naapurikylät ovat Nivelax, Kobböle ja Pörtsnäs. Östanåbäcken eli Taponjoki virtaa kylän länsirajalla. Östanån kyläalue on pääosin mäkeä ja metsää. Peltoa löytyy joen ja purojen varsilta ja kylän itäosassa on laaja peltoalue Östanåängarna. Kylän keskus sijaitsee Västanfjärdintien ja Östanåntien risteyskohdassa, mutta hajanaista asutusta on myös kylän itäosassa. Östanåssa sijaitsee golfkenttä ja sen yhteydessä hotelli.
Östanåsta on löydetty muutamia röykkiöhautoja. Taponjoki on ollut vielä keskiajalla vesiväylä, jonka varrella lienee Västanfjärdin vanhin asutus. Varhaisin maininta Östanåsta on vuodelta 1463. Isojako suoritettiin kylässä 1784, jolloin kylässä oli viisi tilaa. Yksi tiloista kuului Björkbodan ruukin omistukseen. Kantatiloista on enää kolme jäljellä, mutta kylässä on 1920- ja 1930-luvulla syntynyttä, sekä etenkin 1950-luvulla syntynyttä asutusta. Myöhempää asutusta ei kylään ole juurikaan syntynyt.